 NA SAM KIPLAGAT MAGAVANA na manaibu wao wanaomaliza muhula wa pili wanaendelea kuzozana na Tume ya Kukadiria Mishahara na Marupurupu ya Watumishi wa Umma (SRC) kuhusu kiinua mgongo walichojiwekea cha Sh2.3 bilioni kila mwaka. Tume hiyo ya SRC, inayoshauri serikali kuhusu masuala ya mishahara na marupurupu, ilidai kuwa pesa hizo ni mzigo kwa walipa ushuru. Magavana hao na manaibu wao wanataka walipwe Sh739, 200 kila mwezi na nyongeza ya Sh700,000 mtawalia maisha yao yote. Kando na malipo hayo ya kila mwezi, magavana hao wanadai walipwe kiasi sawa na mishahara yao ya kila mwezi, wapewe marupurupu ya kununua petroli, waajiriwe dereva na msaidizi na hata kulipiwa matibabu. Baraza la Magavana (CoG) liliwasilisha kesi hiyo kortini mnamo Juni likisema magavana hao wanafaa kulipwa kiinua mgongo ikidai kuwa hata rais na naibu wake wanalipwa hadi waage dunia. “Kulipwa pesa hizo ni kumwongezea mzigo walipa ushuru,” ikasema tume ya SRC kwenye hati za kupinga madai ya magavana. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  